|  |  |  |  |
| --- | --- | --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** | | |
| **Helyszín:** | **Polgármesteri Hivatal I. emeleti Kistanácskozó** | | |
| **Időpont:** | **2024. október 16-án 11:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Vagyongazdálkodási és Városfejlesztési Osztály vezetője |
|  | STÉGER GÁBOR |  | Közgazdasági és Adó Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatának  elnöke |
|  | JURASITS FERENC |  | Szombathelyi Horvát Nemzetiségi Önkormányzat elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Haness János  regionális igazgató |  | OMSZ Nyugat-dunántúli Regionális Mentőszervezet |
| Vigné Horváth Ilona  igazgató |  | Szombathelyi Egészségügyi és Kulturális Intézmények Gazdasági Ellátó Szervezete |
| Dr. Borhy László  rektor |  | ELTE |
| Lenkai Nóra  rektrori biztos |  | ELTE SEK |
| Kelemen Krisztián  elnök |  | Kábítószerügyi Egyeztető Fórum |
| Tóth Balázs  szakmai társelnök |  | Kábítószerügyi Egyeztető Fórum |
| Hegyi Gábor  elnök |  | Vasi Tekesportért Alapítvány |
| Nádor István  elnök |  | Vas Megyei Mérnöki Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Dr. Danka Lajos, a bizottság elnöke:** Köszöntöm a bizottság tagjait a Szellemi Örökség, Nemzetiségi és Térségi Kapcsolatok Szakmai Bizottsága ülésén. Megállapítom, hogy a Bizottság határozatképes, 6 tag jelen van a 7-ből. Mészáros Tibor előzetesen jelentette, hogy nem tartózkodik Szombathelyen, így nem tud megjelenni. Elfogadtam a bejelentését, és igazoltnak tekintem a távollétét. A bizottság tagjainak tájékoztatásként annyit szeretnék elmondani, hogy a távolléteket én igazolom, kérem, hogy előre jelezzék, ha valamilyen akadályoztatás van. 4 igazolatlan hiányzás esetében az SZMSZ alapján a tiszteletdíjak csökkentésre kerülnek. Ezt a kellemetlenséget meg tudjuk előzni, ha jelzik előre a távollétet. A bizottság üléseit a Közgyűlést megelőzően szerdai napon 11 órakor fogjuk tartani. Amennyiben ez változna, tehát valamilyen okból a bizottságot össze kell hívni vagy valamit meg kell tárgyalnunk, akkor ezt előzetesen külön levélben meg fogom küldeni a bizottság tagjainak. Az önkormányzati SZMSZ értelmében az anyagok kiküldése elektronikusan történik. Egyéb tájékoztatásokat is elektronikus formában fogják a tagok megkapni. Az ülést 11:02 perckor megnyitom. Felkérem jegyzőkönyv hitelesítésére Lenkai Nórát, valamint Saly Antalt. A felkérést elfogadják, határozatot nem kell hoznunk. Sürgősségi indítványt nem terjesztettek elő a tagok. A bizottság a határozatait egyszerű többséggel hozza. A napirend elfogadása és módosítása viszont minősített többséget igényel. A napirendhez további javaslatai a bizottság tagjainak vannak-e? Ha nincsenek, akkor szavazzunk a napirendről. Aki egyetért, az kézfelemeléssel szavazzon. 6 igen szavazat, 0 nem és 0 tartózkodás.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a napirendet elfogadta, és az alábbi határozatot hozta:*

**1/2024. (X. 16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**NYILVÁNOS ÜLÉS**

**1./ Javaslat az egészségügyi alapellátással kapcsolatos döntések meghozatalára** /*Közgyűlés 2. napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Dr. Haness János, az Országos Mentőszolgálat Nyugat-dunántúli Regionális Mentőszervezet regionális igazgatója

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezete igazgatója

**2./ Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján** /*Közgyűlés 3. napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Dr. Borhy László, az ELTE rektora

Lenkai Nóra, az ELTE SEK rektori biztosa

**3./ Javaslat a Szombathely Megyei Jogú Város Kábítószerügyi Egyeztető Fórum Cselekvési Terv 2024-2029 dokumentum elfogadására** /*Közgyűlés 5. napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Kelemen Krisztián a KEF elnöke

Tóth Balázs a KEF szakmai társelnöke

**4./ Javaslat a VAOSZ tekepálya működtetésével kapcsolatos döntés meghozatalára** /*Közgyűlés 6. napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Hegyi Gábor, a Vasi Tekesportért Alapítvány elnöke

**5./ Javaslat köztéri szobor elhelyezésével kapcsolatos döntés meghozatalára** /*Közgyűlés 11. napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Nádor István, a Vas Megyei Mérnöki Kamara elnöke

**Felelős:** Dr. Danka Lajos, a Bizottság elnöke

**Határidő:** azonnal

**NYILVÁNOS ÜLÉS**

**Dr. Danka Lajos, a bizottság elnöke:** Az 1. számú napirendi pontunk következik.

**1./ Javaslat az egészségügyi alapellátással kapcsolatos döntések meghozatalára** /*Közgyűlés 2. napirend/*

**Dr. Danka Lajos, a bizottság elnöke:** Az előterjesztést, illetve a mellékleteket a bizottság tagjai elektronikusan megkapták. Előadó Vinczéné Dr. Menyhárt Mária, az Egészségügyi és Közszolgálati Osztály vezetője. Felkérném Osztályvezető asszonyt, hogy legyen szíves terjessze elő a napirendi pontot.

**Vinczéné Dr. Menyhárt Mária osztályvezető:** Tisztelt Elnök úr! Tisztelt Bizottság! Az előterjesztés 2 részből áll. Az előterjesztés első részében az OMSZ, a Szombathelyi Egészségügyi és Kulturális GESZ és az Önkormányzat közötti megállapodás módosításáról van szó. Gyakorlatilag a háziorvosi, illetve a gyermekorvosi ügyeletnek a helyszínét biztosítja továbbra is az Önkormányzat a 11-es huszár úti épületben jövő év végéig, tehát 2025. december 31. napjáig. Illetve vannak bizonyos tárgyi eszközök, amelyeknek az átadása tavaly megtörtént. Ezekre az OMSZ-nak már nincs szüksége, és ezeket szeretné visszaadni az Önkormányzat tulajdonába. Erről is szól a megállapodás módosítása. Az előterjesztés második része pedig arról a számunkra örvendetes dologról szól, hogy 3 orvos kezdi meg a tevékenységét a jövő évben. Látható az előterjesztésben, hogy kik ezek a háziorvosok, illetve egy iskolaorvosi körzetnek a vállalkozói formában történő ellátása fog megtörténni, Dr. Pölöskei Péter által. Gyakorlatilag ez az előterjesztésnek a lényege.

**Dr. Danka Lajos, a bizottság elnöke:** Köszönöm szépen az előterjesztést! Magam részéről örvendetesnek tartom, hogy a háziorvosi praxisok viszonylagosan Szombathelyen normális körülmények között vannak ellátva, és sikerült ezt tovább javítani. Reméljük, hogy a szolgáltatással a lakosság is elégedett lesz az elkövetkező időszakban. Van-e valakinek kiegészítése a meghívottak közül az elhangzottakhoz? A bizottság tagjai szeretnének-e hozzászólni az előterjesztéshez? Nem. Szavazás következik. Kérdezem, hogy az 1. napirendi pontot, amely a „*Javaslat az egészségügyi alapellátással kapcsolatos döntések meghozatalára*” címet viseli, támogatja-e a bizottság? Aki igen, az kérem kézfelemeléssel jelezze. 6 igen, 0 nem és 0 tartózkodással megszavaztuk az előterjesztést.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a határozati javaslatokat elfogadta, és az alábbi határozatokat hozta:*

**2/2024. (X.16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat az egészségügyi alapellátással kapcsolatos döntések meghozatalára”* című előterjesztést megtárgyalta, és az alapellátáshoz kapcsolódó háziorvosi és házi gyermekorvosi ügyeleti feladatok átadása tárgyában kötött háromoldalú megállapodás módosításának jóváhagyásáról szóló I. sz. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:**  Dr. Danka Lajos, a Bizottság elnöke

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** 2024. október 22.

**3/2024. (X.16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat az egészségügyi alapellátással kapcsolatos döntések meghozatalára”* című előterjesztést megtárgyalta,és a háziorvosi, fogorvosi és iskolaorvosi feladatok ellátásáról szóló II-V. határozati javaslatokat az előterjesztésben foglaltak szerint javasolja a Közgyűlésnek elfogadásra.

**Felelős:**  Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** 2024. október 22.

**Dr. Danka Lajos, bizottság elnöke:** A 2. számú napirendi pontunk következik.

**2./ Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján** /*Közgyűlés 3. napirend/*

**Dr. Danka Lajos, bizottság elnöke:** Előadó szintén Vinczéné Dr. Menyhárt Mária, az Egészségügyi és Közszolgálati Osztály vezetője. Akkor osztályvezető asszonyt felkérem, hogy terjessze elő a napirendi pontot.

**Vinczéné Dr. Menyhárt Mária osztályvezető:** Tisztelt Elnök Úr! Tisztelt Bizottság! 2018-ban kötött Szombathely Megyei Jogú Város Önkormányzata és az ELTE egy együttműködési keretmegállapodást, amelynek részeként 2020-ban a duális gépészmérnöki képzéssel kapcsolatban egy további megállapodás kötésére került sor. Ennek értelmében az egyetem minden év szeptember 30-ig benyújtja a szakmai és pénzügyi beszámolóját, és ha ez elfogadásra kerül a Közgyűlés által, akkor az adott évre az együttműködési megállapodásban szereplő támogatási összeg október végéig utalásra kerül az egyetem részére. Az egyetem benyújtotta határidőig a beszámolóját, amit elfogadásra javaslunk. Illetve, hogy ha további kérdés van, akkor Lenkai Nóra rektori biztos asszony volt, aki a beszámolót készítette, és nagyon szívesen válaszol a kérdésekre.

**Dr. Danka Lajos, bizottság elnöke:** Köszönöm szépen az előterjesztést! Kíván-e valaki hozzá kiegészítést fűzni? Nem. Engedtessék meg egy pár személyes észrevétel. Egyrészt, mint vasútigazgató anno részt vettem a duális képzésnek az előkészítésében, és nagyon szívmelengető érzés, hogy az a munka, amit mi annak idején csináltunk az akkori vezetőkkel, az ilyen eredményre vezetett. Mondom ezt főleg azért, mert címzetes egyetemi docens vagyok az előd cégben, és részt vettem ennek a munkának az előkészítésében. Valóban úgy érzem, hogy nem dolgoztunk hiába. Gratulálok az ELTE-nek az elért eredményekhez. Kérdezem a bizottság tagjait, hogy van-e valakinek észrevétele az előterjesztéssel kapcsolatban? Ha nincs, akkor szavazás következik. Szavazzunk a beszámolóról, az Eötvös Loránd Tudományegyetem tevékenységéről a Szombathelyi Megyei Jogú Város Önkormányzatával kötött megállapodás alapján.

Aki támogatja az előterjesztést, kérem kézfelemeléssel jelezze. 6 igen, 0 nem és 0 tartózkodással megszavaztuk az előterjesztést.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a határozati javaslatot elfogadta, és az alábbi határozatot hozta:*

**4/2024. (X. 16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a *„Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. október 22.

**Dr. Danka Lajos, bizottság elnöke:** A 3. számú napirendi pontunk következik.

**3./ Javaslat a Szombathely Megyei Jogú Város Kábítószerügyi Egyeztető Fórum Cselekvési Terv 2024-2029 dokumentum elfogadására** /*Közgyűlés 5. napirend/*

**Dr. Danka Lajos, bizottság elnöke:** Ismételten osztályvezető asszony az előterjesztő. Kérem, hogy terjessze elő a napirendi pontot.

**Vinczéné Dr. Menyhárt Mária osztályvezető:** Tisztelt Elnök Úr! Tisztelt Bizottság! Ha elnök úr megengedi nekem, akkor én átadnám a szót annak, aki magát a dokumentumot készítette. Hiszen ő is a Hivatalunknak a munkatársa, Tóth Balázs. Ő az, aki a dokumentumot elkészítette.

**Dr. Danka Lajos, bizottság elnöke:** Természetesen.

**Tóth Balázs, a KEF szakmai társelnöke:** Köszönöm szépen Osztályvezető Asszony! Tisztelt Elnök úr! Tisztelt Bizottság! Ez egy előremutató dokumentum lenne a 2024-2029. évre vonatkozó 5 éves időbeni céljainkra nézve. Elnök úr, Kelemen Krisztián itt ül mellettem, aki szintén oroszlánrészt vállalt abban, hogy ez a dokumentum létrejöhetett. Két részre bontanám. Az alapja ennek a stratégiai dokumentumnak egyrészt a Nemzeti Drogellenes Stratégia, ami 2019. óta országos szinten sajnos nem újult meg, illetve 2021-ben volt olyan szerencsés helyzet, hogy el tudtuk készíteni Szombathely Megyei Jogú Város Drogellenes Stratégiáját, amit a Közgyűlés egyhangúlag elfogadott. Ennek a Cselekvési Tervnek az első részében nemcsak a kábítószerhasználat, hanem a dohányzással, alkoholfogyasztással kapcsolatban helyzetelemzést próbáltunk nyújtani magára az Európai Unióra, illetve Magyarországra országos szinten. Valamint kevés adat áll rendelkezésre a városban lokális szinten, de itt is próbáltuk a helyzetet bemutatni erre a három addiktív szerre vonatkozóan. A második része pedig a Kábítószerügyi Egyeztető Fórum tagjainak bevonásával - akik immáron 28-an vannak ebben a koordinált szövetségben – közép-, rövid-, illetve hosszútávú célokat határoztunk meg. Azért hangsúlyoztam ki a középtávút célokat, mert abban vannak nevesítve azok a relatíve 5 éven belül elérhető reális céljaink, amik egy kicsit hosszabbtávúak lennének. Az 1 éven belüli célok gyakorlatilag a napi működésünkhöz járulnak hozzá, hogy minél professzionálisabb szinten tudjunk dolgozni a KEF-ben. És ott vannak a hosszútávú célok, amik az 5 éven túl mutató célokat jelenti. Megpróbálunk ezeknek a céloknak az eléréséhez forrást szerezni. Elnök úr jóvoltából minden évben van erre lehetőségünk. Köszönöm szépen.

**Dr. Danka Lajos, bizottság elnöke:** Köszönöm szépen az előterjesztést. Elnök úr, képviselőtársam kiegészítés hozzá?

**Kelemen Krisztián, a KEF elnöke:** Köszönöm szépen a lehetőséget! Tisztelt Elnök Úr! Tisztelettel köszöntöm a bizottság tagjait. Azt gondolom, hogy büszkeséggel töltheti el a szombathelyieket, hogy bár Nemzeti Drogellenes Stratégia az nincsen, viszont Szombathely Város Drogellenes Stratégia van. Ehhez kapcsolódóan készült el a Cselekvési Terv. Ahogy szakmai társelnök úr is említette, ez gyakorlatilag egy itiner, egy útmutató számunkra, hogy milyen feladataink, milyen célkitűzéseink vannak az elkövetkezendő 5 évre, illetve azon túl is. Maga a Cselekvési Terv is 3 célcsoportot céloz meg. Az egyik célcsoport a közvetlenül érintettek köre. Gyakorlatilag ide tartoznak a szerhasználók, akik direkt módon érintettek, illetve akik indirekt módon érintettek: a szerhasználók családtagjai, hozzátartozóik, barátaik, ismerőseik. Van a közvetett célcsoport, itt gyakorlatilag a populáció minden tagja érintett. És van a közreműködő célcsoport, akik pedig a szakembereknek a körét jelenti. Azt gondolom, hogy büszkék lehetünk arra, hogy itt Szombathelyen önkormányzatunk ilyen komoly szinten foglalkozik a drogprevencióval. Annak ellenére, hogy a 2021-es empirikus kutatás konklúziója az volt, hogy az 5-13. évfolyamosok körében az országos átlag alatti a szerhasználat. Köszönöm szépen.

**Dr. Danka Lajos, bizottság elnöke:** Köszönöm szépen.Akar-e valaki a meghívottak, illetve a bizottság tagjai közül reagálni az elhangzottakhoz, illetve kiegészítést tenni az előterjesztéshez? Nem, akkor szavazás következik a 3. napirendi pontunkról, amely a „*Javaslat a Szombathely Megyei Jogú Város Kábítószerügyi Egyeztető Fórum Cselekvési Terv 2024-2029 dokumentum elfogadására”.* Aki támogatja a bizottság tagjai közül, az kérem kézfelemeléssel jelezze. 6 igen, 0 nem, 0 tartózkodással elfogadtuk a 3. számú napirendi pontot.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a határozati javaslatot elfogadta, és az alábbi határozatot hozta:*

**5/2024. (X. 16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága „*Javaslat a Szombathely Megyei Jogú Város Kábítószerügyi Egyeztető Fórum Cselekvési Terv 2024-2029 dokumentum elfogadására”* című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2024. október 22.

**Dr. Danka Lajos, bizottság elnöke:** A 4. számú napirendi pontunk tárgyalása következik.

**4./ Javaslat a VAOSZ tekepálya működtetésével kapcsolatos döntés meghozatalára** /*Közgyűlés 6. napirend/*

**Dr. Danka Lajos, bizottság elnöke:** Előadó szintén osztályvezető asszony.

**Vinczéné Dr. Menyhárt Mária osztályvezető:** Tisztelt Elnök Úr! Tisztelt Bizottság! 2023. március 1. napjától a Vasi Tekesportért Alapítvány ingyenes használatba kapta a VAOSZ tekepálya elnevezésű sportlétesítményt. Ezért az Alapítvány számos karbantartási, korszerűsítési munkálat elvégzését vállalta, amelyeket a vállalt határidőig el is készítettek. Az Alapítvány egy kérelemmel fordult az önkormányzathoz, hogy ez a megállapodás meghosszabbításra kerüljön 5 év időtartamra. Amit az előterjesztésben is láthatunk, közel 9 millió Ft értékben vállalnak gyakorlatilag ezért cserébe korábbi korszerűsítési munkálatokat. Az előterjesztés részletesen tartalmazza az ingyenes használat feltételeit. Lényeges, hogy 5 évre szólna a megállapodás.

**Dr. Danka Lajos, bizottság elnöke:** Köszönjük szépen az előterjesztést! Magam részéről annyit szeretnék hozzáfűzni, hogy fiatalkoromban legendás volt a VAOSZ tekepálya. Sajnálnám, ha kihasználatlanul ott menne tönkre. Ebből a szempontból szerintem mindenképpen megoldás ez az ingyenes használat. Kérdezem a meghívottakat és a bizottság tagjait, hogy van-e valakinek kiegészítése az előterjesztéshez? Ha nincs, akkor szavazunk. Aki támogatja az ingyenes használatot, kérem kézfelemeléssel jelezze. 6 igen, 0 nem és 0 tartózkodással elfogadtuk a 4. számú napirendi pontot.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a határozati javaslatot elfogadta, és az alábbi határozatot hozta:*

**6/2024. (X. 16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat a VAOSZ tekepálya működtetésével kapcsolatos döntés meghozatalára”* című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Cecília, a Szombathelyi Sportközpont és Sportiskola Nonprofit Kft. ügyvezetője/

**Határidő:** 2024. október 22.

**Dr. Danka Lajos, bizottság elnöke:** Az 5. számú napirendi pontunk következik.

**5./ Javaslat köztéri szobor elhelyezésével kapcsolatos döntés meghozatalára** /*Közgyűlés 11. napirend/*

**Dr. Danka Lajos, bizottság elnöke:** Előadó szintén osztályvezető asszony.

**Vinczéné Dr. Menyhárt Mária osztályvezető:** Tisztelt Elnök Úr! Tisztelt Bizottság! A Vas Vármegyei Mérnöki Kamara kérelemmel fordult az önkormányzathoz, miszerint Hollán Ernő születésének 200. évfordulója alkalmából egy mellszobrot szeretnének állíttatni az ő tiszteletére a 11-es huszár út 40. szám alatt. Ennek a terve elkészült, amit az Alkotóművészeti Koordinációs Iroda véleményezett, és a bemutatott mellszobrot kivitelezésre javasolja.

**Dr. Danka Lajos, bizottság elnöke:** Köszönjük szépen. A meghívottak közül van-e valakinek kiegészítése? Nádor István, a Kamara elnöke?

**Nádor István, a Vas Vármegyei Mérnöki Kamara elnöke:** Tisztelt Elnök Úr! Tisztelt Bizottság! Annyit szeretnék hozzátenni, hogy Hollán Ernő talán az érdeménél kevésbé ismert, de én ezeket most nem mondanám el. Úgy gondolta a Kamaránk, hogy az érdemek mindenképpen desztinálják arra, hogy ilyen módon az ő 200. születésnapjáról megemlékezünk, mert itt született Szombathelyen. Azért a Mérnöki Kamara, mert Hollán Ernő mérnök volt, és úgy gondoltuk, hogy egy ilyen kvalitású elődre illik megemlékezni. Az idei évet Hollán Ernő emlékévvé nyilvánította a Kamaránk. És itt kezdődött a Hollán szülőháznál a koszorúzás, az emlékév. Itt a közgyűlési teremben volt a konferencia, és most ezzel a szoboravatással fog záródni. Hogy még egy kicsit segítsem a döntést, azt szeretném mondani, hogy Hollán Ernőnek sehol, se határon belül, se határon kívül nincsen még köztéri szobra. Ez lesz az első, és ez nagyon helyes, hogy a szülővárosában fog megvalósulni. Köszönöm szépen.

**Dr. Danka Lajos, bizottság elnöke:** Köszönjük szépen elnök úrnak a kiegészítést. Tényleg büszkék vagyunk a Vas Vármegyei Mérnöki Kamarára, hogy ilyen aktívan őrzi az ősöknek a hagyományát, és hogy kezdeményezőként lép fel sok ilyen üggyel kapcsolatban. Támogatható az, hogy városunk ismert szülötteire emlékezzünk meg egy köztéri szoborral. Kérdezem a bizottság tagjait, hogy van-e kiegészíteni valójuk. Szavazás következik az 5. számú napirendi pontról. Aki támogatja az előterjesztést, kérem kézfelemeléssel jelezze. 6 igen, 0 nem, 0 tartózkodás mellett elfogadtuk.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a határozati javaslatot elfogadta, és az alábbi határozatot hozta:*

**7/2024. (X. 16.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat köztéri szobor elhelyezésével kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:**  Dr. Danka Lajos, a Bizottság elnöke

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Nádor István, a Vas Vármegyei Mérnöki Kamara elnöke)

**Határidő:** 2024. október 22.

**Dr. Danka Lajos, bizottság elnöke:** A mai ülés végére ért a bizottság. Amennyiben egyéb hozzászólás, megjegyzés, javaslat nincs, az ülést bezárom 11:24 perckor. Köszönöm szépen az együttműködő munkát!

Szombathely, 2024. október 17.

**(: Lenkai Nóra :) (: Dr. Danka Lajos :)**

a bizottság tagja a bizottság elnöke

(Aláírva: ) (Aláírva: )

**(: Saly Antal :)**

a bizottság tagja

(Aláírva: )